open-index/open-wikipedia-markdown huggingface dataset:
Orde van de Vlamsche Lêeuw (Vlaamse Vereniging)

thumb|De Vlamsche Lêeuw ip de vlagge van Vloandern
D' **Orde van de Vlamsche Lêeuw** (nie te verwarrn met 't êretêekn uutgerêekt deur 't Vlams Parlement) is een prys die sedert 1971 deur de Vlamsche Verênigienge ingesteld is vo d' erkennienge van dienstn an de Vlamse gemêenschap of de Nederlandsche toale.

De Vlamsche Verênigienge, die in 1971 is upgericht ounder 't vôorzitterschap van Piet Blomme mè Dries Caluwaerts as secretoaris, gift den prys as een erkennienge vo:
*een consequente en kordoate houdienge in de socioale en culturêle ontvoogdienge van de Vlamsche gemêenschap; 
*prestoasjes die d' integroasje van de Nederlandn bevordern; 
*acties en initiatievn met 't oge up d' uutstroalienge van de Nederlandse toale en culteur.

De prys kreegt de name "Orde" moar in feite goat dat hem om zilvern plaquette en nie een êretêekn dat een mens kan draagn gelik een ridderorde.

Sedert 1998 is prof. Matthias Storme de vôorzitter.

De Orde is an de volgende persôonn uutgerêekt:
*1971 Ernest Soens, burgemêester van Strombeek-Bever, vo zyn verzet teegn d' uutbreidienge van de toalfaciliteitn.
*1972 Jozef Deleu, stichter van de tydschriftn "Ons Erfdeel" en "Septentrion"
*1974 Gaston Durnez, as initiatiefnemer en redacteur van d' *Encyclopedie van de Vlaamse Beweging*.
*1976 Joris Sevenants, vanwege de socioal-culturêle verênigienge *Band* vo Vlamiengn en Nederlanders in Wallonië
*1977 Aloïs Gerlo, êeste rector van de VUB
*1978 Mark Grammens vawege zyn uitgave *De Nieuwe*
*1980 Jozef Van Overstraeten, stichter van de *Vlaamse Toeristenbond*, tegenhanger van 't Frans-gedomineerde Touring Wegenhulp / Touring Secour 
*1981 Arie W. Willemsen vanwege zyn beschryvienge van de geschiedenisse van de Vlamsche Bewegienge en zyn bijdroagn an 't tydschrift *Wetenschappelijke Tijdingen*
*1983 Jan Briers, stichter van de *Basilicaconcerten*, 't loatere Festival van Vlaanderen
*1984 Lodewijk P.A. Campo, oundernemer
*1986 Ludo Simons, prof. em. an d' Universiteit van Antwerpn
*1988 Marc Platel, journalist by den BRT, oud-hoofdredacteur van *Het Belang van Limburg*
*1989 R.H. Marijnissen, kunstcriticus
*1991 Willy Penninckx, vo zyn bydraagn an 't *Standaardnederlands* in de gids "Correct taalgebruik" en as hoofd van de Nederlandse toaldienste van d' Europeesche Unie
*1992 Jeroen Brouwers, romancier, auteur van ounder andere "Vlaamse Leeuwen"
*1995 Manu Ruys, hoofdredacteur van De Standaard.
*1998 Ludo Abicht, filosoof
*2000 Kees Middelhoff, joarenlank "correspondent" uut Nederland vo den BRT
*2001 Jari Demeulemeester, directeur van de "Ancienne Belgique" in Brussel
*2002 Harold Van de Perre, kunstenoare
*2003 Hubert van Herreweghen, dichter
*2005 Leo Peeters en de "Conferentie van burgemeesters en Staten-Generaal in Halle-Vilvoorde"
*2006 Remi Vermeiren, vôorzitter van de Denkgroep "In de Warande"
*2007 Herman Suykerbuyk.
*2008 Frans-Jos Verdoodt, medestichter en ofgevoardigd besteurder van 't ADVN
*2009 Eric Ponette
*2010 Luc Van den Brande
*2011 Jean-Pierre Rondas
*2012 Richard Celis
*2013 Axel Buyse
*2014 Nelly Maes
*2015 Rik Van Cauwelaert

## Externe links
* website van de verênigienge "Orde van de Vlaamse Leeuw"
Yves Benoit

**Yves Benoit** (Deirlyk, 13 juli 1949) es ne West-Vlamschn dokteur en professor. Ie es iprichter van 't 'Kinderkankerfonds' en van 't project KOESTER.

## Biografie
Achter zyn humaniora Latyn-Grieks in 't Damiaancollege van Kortryk studeerdege Benoit geneeskunde an den universiteit van Gent. In zyn studentetyd wost ie vele joarn de bezieler van de studenteclub 'Moeder Deerlijkse'. Achter zyn studies est ie an den univ verbondn gebleevn.   

In 1985, 't joar dat ie an 't hoofd kwam te stoan van de kienderkankerofdêlienge van d' Universitaire Klinieke in Gent, hèit ie 't 'Kinderkankerfonds' ipgericht en in 1992 't project KOESTER (**K**inder** O**ncologische **E**enheid voor **S**pecifieke **T**huiszorg **E**n **R**ehabilitatie), 't thuuszorgproject vo jounges mè kanker.     

Yves Benoit wos den êestn prof in België die benoemd es in zyn specialisme 'pediatrische hematologie-oncologie'.

In 2003 hèit ie t'hope mè Luuk Gruwez den titel êreburger van de gemêente Deirlyk gekreegn. 

Yves Benoit weunt in Dikkelvenne (Gavere).
Sibylle van Anjou

**Sibylle van Anjou** (ook Sybille of Sybilla) (ca. 1112 - Bethanië (Jeruzalem), 1165) was e dochter van groaf Fulco V van Anjou, die ook keunienk van Jeruzalem was, en van Ermengarde van Maine. Ze was e zuster van Godfried V van Anjou, die trouwde me de dochter van keunienk Hendrik I van Iengeland en zyn bynoame gaf an 't Huus Plantagenet.

In 1123 trouwde ze mè Willem Clito, die van 1127 tout 1128 groaf van Vloandern was, en je krêeg Maine mee. ’t Was e zeune van hertog Robert Curthose van Normandië. 
Mor under huwelik wierd al in 1124 g’annuleerd ip ground van bloedverwantschap deur paus Honorius II, in ipdracht van Willems nounkel Hendrik I van Iengeland. Heur voader Fulco verzetteg hem der teegn en je gaf nie toe, tout da Honorius hem excommuniceerde en ’n interdict (straffe van de katholieke kerke) over Anjou platste. Fulco dêed ofstand van Anjou en zyn zeune Godfried V kwam in zyn plekke.

Sibylle vertrok tegoare met heur voader no ‘t Hillig land. Heur moeder, Ermengarde van Maine, was in 1126 gestorvn. In 1129 trouwdeg heur voader doa mè d’erfgenoame van ’t keunienkryk Jeruzalem, Melisende van Jeruzalem, en in 1131 kwamt ie zelve keunienk van Jeruzalem.

In 1139 trouwde Sibylle mè Diederik van den Elzas, die doar ip zyn êeste reize no ’t Hillig land was, en ze kêerdn tegoare were no Vloandern. 

Ot heur vint den twidde ki vertrok no ’t Hillig land mè den Twidde Kruustocht, blêef Sibylle, die in verwachtienge was, in Vloandern en ze was regente over ‘t Groafschap Vloandern. Boudewyn IV, groaf  van Henegouwn wilde profiteern van de situoasje deur Vloandern an te volln, mo Sibylle sloeg hard were en liet Henegouwn plundern. Boudewyn, ip zyn toer, dêe ’t zelfste met Artesië. Den aartsbisschop van Reims most tusschn kommn en ’t vredesverdrag wierd getêeknd. O Diederik were kêerde in 1149 hèt ’n Boudewyn gewrookn.

In 1157 vertrok Diederik vo zyn derde reize no ’t Hillig land, en Sibylle gienk van deze ki mee. Under zeune Filips van den Elzas regeerde mee over 't groafschap Vloandern.

In 1159 is Diederik weregekêerd no Vloandern, mo Sibylle wilde nie mi mee. Zy wilde doa bluuvn vor in ’t klôoster van St. Lazarus te goan in Bethanië, woa da ze in 1165 gestorvn is.

Under jounges woarn:
*Filips van den Elzas, groaf van Vloandern
*Mattheüs van den Elzas, getrouwd mè gravinne Maria van Boulogne
*Margaretha van den Elzas, gravinne van Vloandern, getrouwd mè groaf Boudewyn V van Henegouwn (Boudewyn VIII van Vloandern)
*Gertrude (-1186), getrouwd mè Humbert III van Savoye
*Matilda, abdesse van Fontevraud
*Peter (-1176), bisschop van Koameryk
*Laureta, getrouwd mè groaf Hendrik I van Noamn
Edwin Hubble

thumb|<center>Edwin Hubble</center>
**Edwin Powell Hubble ** (20 november 1889 – 28 september 1953) was een Amerikoanschn astronoom die ons gedacht van hoeda 't heelal in mankoar zit diepgoand hèt veranderd deur nie ollêne te toogn dan der andere melkwegstelsels zyn dan 't onze, moar ook dan de mêeste dervan van ons wegbeweegn.

## Biografie
Edwin Hubble studèrdige an't unif van Chicago woada tje hem toeli up wiskunde, astronomie en filosofie. Je was êen van d' êeste uutwisseliengsstudentn vor de Rhodesbeurze an 't unif van Oxford, woada tje Spoans studèrdige. Ot je werekwaam in de Verênigde Stoatn gaaft j' êest lesse in Spoans, fysica en wiskunde an de *New Albany High School*. In den Êestn Weireldôorloge deed je dienst in 't Amerikoans leger woarda tje avancèrde toet an de groad van majoor. Achter den ôorloge kêerde tje were noa 't Yerkes-observatorium an 't unif van Chicago, woardat je een doctoroat in astronomie deed, en ofstudèrdige in 1917 met een thesis met den titel "Photographic Investigations of Faint Nebulae" (Fottografisch ounderzoek van zwakke sterrennevels). 

In 1919 kreeg Hubble een job angeboodn an 't *Mount Wilson Observatory* teegn Pasadena in Californië, woardat je bleef toet an zyn dôod.

## Ountdekkiengn
### 't Heelal is veel grôter dan de melkweg
Edwin Hubble begost in Mount Wilson te werkn kort achter de voltôoiienge van de 100-inch (2.6m) Hookertelescoop. Round dien tyd wierd der over 't olgemêen gepeisd da 't Melkwegstelsel 't mêrendêel van 't heelal besloeg, and dan de sterrennevels dêel uutmaktign van 't Melkwegstelsel. An de hand van Cepheïdensterrn die as een "standoardkeise" kunn'n dienst doen ('t is te zeggn, under absolute helderheid kan bepoald wordn, woadeure da me kunn'n berekenn hoeverre dan ze van ons stoan) toogde Hubble in 1922–1923 da den Andromedanevel eigentlik een sterrenstelsel is gelik 't onze, moa veel verder dan da m' êest gepeisd haan. Je zettig ook een classifikoasje vo sterrenstelsels in mankoar, met d' hulpe van de fottos die met de Hookertelescoop genoomn woarn.

### Rôodverschuvienge nimt toe met den ofstand
thumb|De 100-inch Hookertelescope in 't Mount Wilsonobservatorium.
Deur rôodverschuviengsmetiengn van Vesto Slipher, James Keeler en William Campbell te combineern mè zyn eign ofstandsmetiengn (gebasèrd up Cepheïdensterrn) vound Hubble dan de twêe min of mêer mè mankoar evenredig woarn. Doaby kwaam tjie an een êeste benoaderienge van de Hubbleconstante van 500&nbsp;km/s/Mpc, woavan dan me nu weetn da 't veel te grôot is deur een calibroasjefoute by zyn ofstandsmetienge. In 1929 publicèrde Hubble t' hope mè Milton Humason den empirische formule dei nu bekdnstoat as de Wet van Hubble. Êen van d' implikoasjes van de wet is da 't heelal uutzet, en dat d' expansje verrappert. 

Dien ountdekkienge was 't êeste bewysstik vo de *Big Bang*-theorie die was vôorgesteld deur Georges Lemaître in 1927.
9 december

**9 december** is den 343stn dag van 't joar (344stn dag in e schrikkeljoar) in de Gregorioansche kalender. 't Volgn nog 22 doagn tout 't ende van 't joar.

## Gebeurtenissn
* 1278 - Gwyde van Dampierre wordt groaf van Vloandern
* 1425 - De Katholieke Universiteit Leuven wordt gesticht. 't Is den oudstn universiteit van de Nederlandn en den oudstn nog bestoande katholiekn universiteit ter weireld
* 1931 - Spanje wordt e republiek
* 1990 - Lech Walesa wordt den êestn direct verkozen president van Pooln.

## Geboorn
* 1866 - Remi Ghesquiere

## Gestorvn
* 1437 - Sigismund van Luxemburg
* 1641 - Antoon van Dyck
* 1935 - Marie-Anne Tibbaut
* 2009 - Pierre Lano
Lyste van wapens van Belgische dêelgebiedn

Dat artikel hier bevat een **lyste van wapens van Belgische dêelgebiedn**. Besteurlik gezien bestoat België uut gewestn, gemêenschappn, provinsjes en gemêentn.

## Wapens van gewestn en gemêenschappn

File:Belgium brussels iris.svg|Hoofdstedelik Gewest Brussels
File:Flag of the German Community in Belgium.svg|Duutstoalige Gemêenschap
File:Blason Comté de Flandre.svg|Wapen van Vloandern
File:Coat of arms of Wallonia.svg|Wapen van Wallonië


## Wapens van Vlamsche provinsjes

File:Wapen van de provincie Antwerpen.svg|Antwerpn
File:Limburg B wapen.svg|Limburg
File:Wapen van Oost-Vlaanderen.svg|Ôost-Vloandern
File:Wapen van Vlaams-Brabant.svg|Vlams-Broabant
File:Wapen van West-Vlaanderen.svg|West-Vloandern


## Wapens van Woalsche provinsjes

File:Héraldique Province BE Hainaut.svg|Enegouwn
File:Wapen van Luik (provincie).svg|Luuk
File:Coat of arms of the Province of Luxembourg.svg|Luxemburg
File:Blason namur prov.svg|Noamn
File:Héraldique Province BE Brabant Wallon.svg|Woals-Broabant
1850

1847 - 1848 - 1849 - **1850** - 1851 - 1852 - 1853
't Joar **1850** is 't 50e joar in de 19e eeuwe volgenst de christelikke joartellienge.
## Gebeurtenissn
* 5 meie - Iprichtienge van de Nationale Bank van België en de Algemene Lijfrentekas, deur minister Walthère Frère-Orban. 't Kapitoal was 25 miljoen fr.
* 1 juni - Êerste minister Charles Latour Rogier komt met e wet over d'organisoasje van 't Middelboar Ounderwys. Der is zwoare kritiek van de gêestelikheid en de paus. Deur dat ountwerp wordt de breuke tusschn de gêestelike en weireldlike macht definitief. Der goan 10 keunienklike athenea en 50 ryksmiddelboare schooln ipgericht wordn 
* Hendrik Conscience publiceert drie realistische romangs: Blinde Rosa, De Loteling en Baas Gansendonck
## Geboorn
;oktober
* 23 - Karel Mestdagh, West-Vlamsche componist
## Gestorvn
;oktober
* 11 - Louise-Marie van Orléans, vrouwe van keunienk Leopold I en êeste keuniginne van België
1711

1708 - 1709 - 1710 - **1711** - 1712 - 1713 - 1714
't Joar **1711** is 't 11e joar in de 18e eeuwe volgenst de christelikke joartellienge.
## Gebeurtenissn
* 't Strôoin dak van Abdy Ter Doest wordt vervangn deur 38 000 Boomse dakpann.
## Geboorn
;april
* 26 - David Hume
## Gestorvn
;april
* 14 - Lodewyk, le Grand Dauphin
* 17 - Jozef I, keizer van 't Hillig Rooms Ryk, keunienk van Hongareye en Boheemn en eirtshertog van Ôostnryk
;december
* 18 - Louis de Deyster
Brody Neuenschwander

**Brody Neuenschwander** (Houston, Texas 1958) is ’n Amerikoansche Calligrafie-kunstenoare, die nu in Brugge weunt.

Je studeerde kunstgeschiedenisse an de Princeton University en ‘t Courtauld Institute in Londn. J’hoalde zyn PhD in 1986. Doar achter begost ie kalligrafie te studeern an ‘t Roehampton Instituut en kwamt ie assistent van Donald Jackson.

Van 1988 werkt ie ols free-lance kalligroaf, êest in Grôot-Brittannië en nu in Brugge.

Je werkt vo d’Amerikoansche, Britse en Belgische regerienge, de BBC, Time-Life en de Royal Mail, en Peter Greenaway gebruukte zyn werk in verschillige films, o.a. *Prospero's Books* en *The Pillow Book*. 

J’hèt ook de Calligrafie en ’t design gedoan vo de verzoamelalbum *Paint the Sky with Stars* van de Ierse muzikante Enya.

J’he verschillige pryzn gekreegn, o.a. de D&AD Silver Award in 2000 en de Belle Lettere Award in 1997.

Brody is getrouwd met e Brugsche en je kocht in 1993 ’n oud hêernhuus in ’t historisch center van Brugge.

By de verbouwiengswerkn hèt ’n vele zelve gedoan en binst dat ’n kalk van de meurn an ’t doen was, kwoamn der oude middelêeuwse meurschilderiengn blôot. J’hè ze loatn restaureern, achter dat ‘n ’t stad verwittigd haad. 

De werkn an zyn huus hèn e grôotn invloed g’hed ip zyn kunst deurdat ’n oude techniekn bestudeerde.

## Externe koppelienge
*http://www.shc.be/collections/detail_nl.phtml?id=124
*http://www.brodyneuenschwander.com
Isidoor Teirlinck

**Isidoor Teirlinck** (Zegelsem (Broakel), 2 januoari 1851 - Vorst (Brussel), 27 juni 1934) was e Vlamsche schryver, bekend van zyn boekn over folklore. Je schrêef vele Oudenoardse dialectwoordn ip in z'n *Zuid-Oostvlaandersch Idioticon* 1908-1924. (Broakel makt dêel uut van 't arroundissement Oudenoarde).

Je was getrouwd met Oda van Nieuwenhove en voader van Herman Teirlinck.

Teirlinck gienk noa schole in Lier. Je wierd ounderwyzer en gaf lesse in Serskamp, Drogenbos, Sint-Joost-ten-Node en vanof 1875 wast 'n lêroare wiskunde en fysica in Brussel.

Je schrêef vele t'hope mè zyn schôonbroere Reimond Stijns ounder de noame Teirlinck-Stijns.

## Bibliografie
* Wie niet hooren wil moet voelen (1873) 
* Bertha van den Schoolmeester (1877)
* Frans Steen, zedenroman (1878)
* Gedichten en Novellen, eerste deel, Bladknoppen (1879)
* Lina Donders (1879)
* Baas Colder (1879)
* Aldenardiana, Novellen uit het Zuiden van Oost-Vlaanderen (1880)
* Lucia Staps (1882)
* Kruidkunde :, een handboek voor onderwijzers en leerlingen-onderwijzers (1882)
* Bloemenleven (1882)
* Uit het leven van ons Volk (1882)
* Stella (1883)
* Beersel bij Brussel - Eene monografie (1883)
* Arm Vlaanderen (1884) 
* Bloeiende reuzen (1885) 
* Blozende kriekse (1886) 
* Woordenboek van het Bargoensch (1886) 
* Cilia (1888) 
* Mirza-Schaffy's liederen ten love des wijns (1888)
* Molleke (1889) 
* Onze beste vrienden (1891) 
* Naar het land van belofte! (1894) 
* Van drie oudjes (1899)
* Foklore flamand: Foklore mythologique (1890)
* Foklore flamand: Contes flamands (1890) 
* Lastige kerels en brave gasten (1901)
* Plantenkultus (1904)
* Kinderspel en kinderlust in Zuid-Nederland (1902-1908) 
* Zuid-Oostvlaandersch idioticon (1908-1924) 
* Brabantsch sagenboek (1909-1912) 
* De toponymie van den Reinaert (1910-1912) 
* Klank- en vormleer van het Zuid-Oostvlaandersch dialect (1924) 
* Flora Diabolica (1930)
* Flora Magica (1930)

## Werkn over Teirlinck
* *Biographisch woordenboek der Noord- en Zuidnederlandsche letterkunde*, 1888-1891, F. Jos. van den Branden en J.G. Frederiks,  
* *Letterkundig woordenboek voor Noord en Zuid*, 1941, K. ter Laan,  
* *De Nederlandse en Vlaamse auteurs*, 1985, G.J. van Bork en P.J. Verkruijsse,
Kruustochtn

thumb|De kruusvoarderstoatn
De **Kruustochtn** woarn e reekse militaire missies no ’t Hillig land, binst de middelêeuwn. Ze begostn in 1096 en ze deurdn bykan 200 joar.

D’oorsprounkelikke bedoelienge was van Christelik groundgebied were te winn’n, da bezet was deur de Moslims. 

Paus Urbanus II riep achter ‘t Concilie van Clermont in 1095 ol de Christenn in hêel Europa ip vo mee te goan. 

De kruusvoarders van den êeste kruustocht vertrokkn in 1096. Ter hoogte van hunder schoere wierd er e kruus genoaid ip hunder klêers. Ze geloofdn dat ‘t Christelik kruus ols symbool under ounoverwinnelik makte in under stryd teegn de Moslims. 
*Êeste kruustocht: 1096-1099 (veroverienge van Jeruzalem)
*Twidde kruustocht: 1147-1149
*Derde kruustocht: 1189-1192
*Vierde kruustocht: 1202-1204
*Vuufde kruustocht: 1217-1221
*Zesde kruustocht: 1228-1229
*Zeevnste kruustocht: 1248-1254
*Achtste kruustocht: 1270
*Neegnste kruustocht: 1271-1272

thumb|left|’t Beleg van Antiochië (1097-1098) binst den êeste kruustocht
Hubble ruumtetelescoop

thumb|Hubble Ruumtetelescoop
De **Hubble Ruumtetelescoop** is een satelliet met een telescoop genoemd achter den astronoom Edwin Hubble die in april 1990 deur de *space shuttle* Discovery gelancèrd is in een lêge boane. De Hubble ruumtetelescoop is een collaboroasje tusschn NASA en d' Europeesche Ruumtevoartorganisoasje ESA, en is êen van de grotste en veelzydigste ruumtetelescoopn die vôrol in infrarôod en in 't zichboar lichtspectrum werkt. 't Was ook den êeste ruumtetelescoop die derup vorzien was van een regelmoatige service te krygn deur bezoekn van verschillende shuttlemissies.

Achter dat de Hubbletelescoop was gelancèrd voundn d' astronoomn uut dat de vornoamste spegel verkêerd gesleepn was, en pas achter den êeste dienstbeurt in december 1993 gaaft de telescoop bèldn die van de verwachte kwaliteit woarn. Sedertdien zyn der ontelbaor' antol fottos noa d' eirde deuregesteurd, die vele g'holpn hèn in d' astrofysica, gelik mè de leeftyd en d' uutzettiengsnelheid van 't heelal te bepoaln.

De telescoop hèt de volgende dienstbeurtmissies ountvangn :
* dienstbeurte 1, space shuttlemissie STS-61 *Endeavour*, december 1993 (correctie van de hoofdspegel)
* dienstbeurte 2, space shuttlemissie STS-82 *Discovery*, februoari 1997
* dienstbeurte 3A, space shuttlemissie STS-103 *Discovery*, december 1999 (reparoasje van 3 gyroscoopn)
* dienstbeurte 3B, space shuttlemissie STS109 *Columbia*, moarte 2002
* dienstbeurte 4, space shuttlemissie STS125 *Atlantis*, meie 2009 (verlengienge van dienst toet an 2014)

De volgende missie goat de ruumtetelescoop were noa d' eirde briengn. 


File:Crab Nebula.jpg|Krabbenevel
File:Eagle nebula pillars.jpg|Sterrewolkn in 't sterrenbèld den Oarend
File:Hs-2009-25-e-full.jpg|Sterrecrèche in de Carinanevel
File:Galaxies ZW II 96.jpg|botsende sterrenstelsels
File:HST betaPictoris comb.jpg|Stofschyve round de sterre Beta Pictoris
File:2005-1103mars-full.jpg|Mars
File:Impact site of fragment G.gif|Botsienge van de Shoemaker-Levy-9 komete mè Jupiter
File:Schwassmann-Wachmann3-B-HST.gif|De Schwassman-Wachmann3-B komete


## Externe koppelienge
* Officiêle NASA site over de Hubble ruumtetelescoop
Karel Mestdagh

thumb|<center>Karel Mestdagh
**Karel Mestdagh** (Brugge, 23 oktober 1850 - Brugge, 10 moarte 1924) was e West-Vlamsche componist.

Je kwam ol styf jounk in contact mè muziek. Je krêeg zyn êeste lessn van zyn voader, die koster en schoolmêester was. Je speeldege orgel vanof zyn 7 joar. Ook loater had ie 't geluk van goeie lêroars teegn te kommn. In 't St.-Lodewykscollege van Brugge woarn da Hugo Verriest en Busschaert, die hem Bach en Palestrina lêerdegen kenn'n. In de gemêentelike muziekschole van Brugge krêegt ie lesse van Hendrik Waelput en van Leo van Gheluwe. Loater wast ie ook lêerlienk van François-Auguste Gevaert en van Peter Benoit. 

Tusschn 1867 en 1870 gienkt ie noa Duutsland en je studeerde doar in Leipzig. Achter dat ie werekêerde wast ie landmeter van beroep moa je blêef liedern componeern.
 
J' ha styf vele talent vo muziekschryvn. Je schrêef verschillige cantaten en melodieuze volksliedern lik "Blijheidslied", "De Schelde", "De beiaard", "Door de Nederlanden" en
"Jan Rolder".

Vo de 600ste verjoardag  van de Guldensporenslag in 1902, schrêeft ie de cantate "De zege van Groeninge", gebaseerd op den tekst van Théodore Sevens. 

Van 20 oktober tout an zyn dôod in 1924 wast ie directeur van de Brugse muziekschole.

In Brugge is ter e stroate noar hem vernoemd, de Karel Mestdaghstroate.
Orde van de Vlamsche Lêeuw (Vlaams Parlement)

[thumb|De leeuw ip de vlagge van [Vloandern.]]

D' **Orde van de Vlamsche Lêeuw** (nie te verwarrn met d' prys uutgerêekt deur de Vlamsche Verênigienge) is een êretêekn ingesteld deur 't Vlams Parlement in 1995.

't Is een variante van de Belgische Krôonorde en de Leopoldsorde vo de Vlamsche regio. De statuutn van den orde zyn goegekeurd drur 't Vlams parlement in een butengeweune zittienge van 1995. De nominoasje wordt up vôordracht van een specioal ingestelde commissie gedoan. 

De name van d' orde kom van 't symbool van Vloandern, de klemmende lêeuw van sabel (zwart) up een goudn veld. De Vlamsche Lêeuw was ol in de middelêeuwn 't symbool van Vloandern en 't motto van den orde "Vlaanderen de Leu" of "Vlaendren ende Leeu" wierd in de middelêeuwn ol as een leuze gebruukt.

Up 13 juni 1995 wierd der een vôorstel ingediend deur Marc Olivier| en t' hope oundertêkend deur Joachim Coens, Leo Delcroix, Michel Doomst, Herman Suykerbuyk, en Marc van Peel. Ze zegdn dat de byzoundere wetgevienge vo de bevoegdheedn van de Vlamsche Gemêenschap 't uutrêekn van êretêkens nie in de weg stound.

Oundanks 't Artikel 114 van de Belgische Groundwet, die kost g'interpretèrd wordn dat ollêne de federoale regerienge burgerlike ordn kand uutrêekn, steldn ze da, ot de Vlamsche Gemêenschap bevoegd is vo zyn eigen vlagge, zyn eigen wapen, zyn eigen volkslied en zyn eigen fêestdag kud instelln, ton moetn z' ook 't recht hèn van under eigen ounderescheidiengn in te stelln.

De vôorzitter van de Vlamsche regerienge is de Grôotmêester van den Orde van de Vlamsche Lêeuw, en den orde kreeg, gelik da 't mè moderne ridderordn geweunlik is, vuuf groadn. De reloasje tusschen d' Orde van de Vlamsche Lêeuw en d' ordn van de Belgische stoat gelik de Leopoldsorde en de Krôonorde stoan nog nie vaste.

* 1° êeste klasse : grôotofficier;
* 2° twidde klasse : commandeur;
* 3° derde klasse : officier;
* 4° vierde klasse : ridder.
* Leedn van de vuufde klasse voern gin titel. 

Den hoogste groad van een grôotlint of grôotkruus bestoa nie binn'n d' orde.

De verênigienge "Orde van de Vlamsche Lêeuw" besloot achter d' inrichtienge van 't êretêekn deur 't Vlams Parlement dan ze zoun bluuvn under polletiek ounafhankelike "Orde van de Vlamsche lêeuw" vôortzettn.

't Vorstel van decreet toet instellienge van d'orde wierd nooit à fong behandeld en verviel dus ôok ip 't ende van de legislateure in 1999.

## Externe koppelienge
* tekst van 't besluut in 't Vlams Parlement
Leo Belgicus

De **Leo Belgicus**, Latyn vo *Nederlandsche Lêeuw* is een koarte van de Lêge Landn, 't gebied da tegenwôordig Olland, België en Luxemburg besloat, die in de vorm van een lêeuw is getêkend.

De vroegste *Leo Belgicus* is getêkend deur den Ôostenryksn koartemaker Michael Aitzinger in 1583, up 't moment dan de Nederlandn de Tachtigjoarign Oorloge an 't vechtn woarn. 't Motief was g'inspirèrd deur de heraldische figeurn die up vele wapens van de streke vôrenkwoamn, gelik Brabant, Vloandern, Olland, Geldern, Enegouwn, Limburg, Luxemburg en Zêeland, en ook in 't wapen van Willem van Oranje.

Aitzinger zyn koarte was den êesten van vele gelykoardige koartn. Der zyn drie sôortn ountwerpn. De mêest olgemêenn, gelik den deen van Claes Janszoon Visscher (1609) hè zyn kop in 't nôord-ôostn en de steirt in 't zuud-ôostn. Een minder olgemêen ountwerp zette de lêeuw juuste ommegekêerd, gelik in de koarte van Jodocus Hondius.

De derde versie wierd gepublicèrd teegn 't ende van den ôorloge, en achter dat Olland ounafhankelik was gewordn. 't Wordt de *Leo Hollandicus* of Ollandschn Lêeuw genoemd, en 't toogt ollêne d' Ollandsche provinsjes. Êen van de vroegste vôorbêeldn wierd uutgebrocht deur Visscher round 1625.

## Nota over de name "''Leo Belgicus''"
Olhoewel dat de name "Belgica" nu gereservèrd is vo de Zudelike Nederlandn (België), wierdn de Lêge Landn up zyn hêeln (vôor de splitsienge tusschn nôord en zuud) in 't Latyn as *Belgica* angeduud.  Azo stoat der up sommigte koartn toet lange achter d' ounafhankelikheid van Olland de name *Belgium Foederatum* (bvb. de koarte van Matthaeus Seutter uut 1745).
1165

1162 - 1163 - 1164 - **1165** - 1166 - 1167 - 1168
't Joar **1165** is 't 65e joar in de 12e eeuwe volgenst de christelikke joartellienge.
## Gebeurtenissn
* Diederik van den Elzas versloat Floris III, groaf van Holland, die Zêeland probeert te verovern. Je voert hem in gevangnschap noa Vloandern
## Geboorn
* Hendrik VI, keizer van 't Hillig Rôoms Ryk
;ogustus
* 21 - Philippe II, keunienk van Vrankryk
## Gestorvn
*Sibylle van Anjou
Henri Horrie

**Henri (Hendrik) Horrie** (Roeseloare, 1807 - 5 september 1901), wos e West-Vlamsche kunstschilder.

Ip kunstgebied krêegt 'n surtout noame deur 't schildern van portrettn en kerkelike taferêeln.

In de gemêenteroad van 7 september 1837 is ter beslist, ounder 't vôorzitterschap van burgemêester De Brouckère, dat er een academie zoudt ipgericht wordn in Roeseloare. D'openienge wos ip 1 december van dazelfste joar in de lokoaln van de gemêenteschole an den hoek van de Vrouwenstroate en de Wallenstroate, neffest de dekenye. Henri Horrie is angesteld ols directeur deur 't stadsbesteur en j'is da gebleevn tout an zyn dôod in 1901.
## Varia
*In 1912 is ter e gedenkploate vor Henri Horrie ounthuld an d'academie, gemakt deur Josuë Dupon.
*In Roeseloare is ter e stroate nor Henri Horrie vernoemd.
1851

1848 - 1849 - 1850 - **1851** - 1852 - 1853 - 1854
't Joar **1851** is 't 51e joar in de 19e eeuwe volgenst de christelikke joartellienge.
## Gebeurtenissn
*23 februoari - In Gent wordt 't Willemsfonds ipgericht
*15 moarte - Leonard Lodewijk De Bo wordt paster gewyd 
*Gustave Flaubert begunt an zyn romang *Madame Bovary* 
## Geboorn
;januoari
*2 - Isidoor Teirlinck
;oktober
*23 - Camille Simoens
## Gestorvn
Êeste triumviroat

't **Êeste triumviroat** was een polletiek boundgenôotschap dat in 60 v.Chr. tusschn G. Julius Caesar, Gn. Pompeius en M. Licinius Crassus geslootn is, met de bedoelienge van de Romeinsche Senoat an bandn te leggn. Deur under ofsproake kost der nietend in de Romeinse polletiek gebeurn zounder under instemmienge.

Het triumviroat was gin officiêl' ofsproake, moar êenn die in den duuk tusschn de drie protagoniestn gemakt is, en woavan dan ze der olledrie hooptn winste uut t' hoaln. Azo wierd Caesar consul in de verkieziengn van 59 v.Chr., en doa maktede tjie een ofsproake mè Pompeius dan de deen zyn oorlogsveteroann een stikstjie ground zoun krygn.Derachter wierd je vo vuuf joar de gouverneur van *Gallia Cisalpina* (Nôord-Itoalië) en *Gallia Narbonensis* (Zuud-vrankryk). Doamee kost je zyn eign legers inrichtn en nieuwe gebiedn verovern.

D' ofsproakn stoptign ot Crassus stierf in een gevecht teegn de Parthn in 53 v.Chr.. De Romeinsche Senoat gienk t' hope mè Pompeius teegn Caesar en maktign hem dictator. Up 7 januoari 49 v.Chr. kreeg Caesar den updracht zyn bevel nere te leggn, en wierd Pompeius bevooln van de republiek te verdedign. Caesar trokt over de Rubicon, de grenze tusschn zijn *Gallia Cisalpina* en Itoalië, met de wôordn "*[[alea iacta sit]]*" (de têerlienk weze gesmeetn) en gaaf doamee openlik toe da tjie een stoatsgrepe an t' doen was. Pompeius haa gin tyd vor een deftig leger by mankaor te briengn en vluchtigde noa 't ôostn. Vo de macht van Pompeius te breekn, trokt Caesar êest noa Spanje, woarda tjie sympathisantn van Pompeius versloeg, en achtervolgde tjie noa 't ôostn. Den êeste slag wierd deur Pompeius gewonn'n, moar achter een nederlage wierd tjie in Egypte vermôord deur *Ptolemaeus XIII Theos Philopator* die doamee in de gunste van Caesar wilde kommn.

## Zie ook
* Twidde triumviroat
Jan Robert Calloigne

miniatuur|Jan Robert Calloigne
**Jan (Jean) Robert Calloigne**, (Brugge, 31 meie 1775 - Antwerpn, 26 ogustus 1830) was e West-Vlamschn beeldhouwer en stadsarchitect van Brugge. Je was hofbeeldhouwer van keunienk Willem I.

Je gienk noa d'academie van Brugge en Gent en loater ook noa Parys. In 1807 het ie de Prys van Rome gewonnen. Van 1808 toet 1811 het ie in de 'Villa Medici' in Rome geweund. Vanof 1814 was't ie directeur van d'academie van Brugge en stadsarchitect.

## Werk
thumb|De vismart van Brugge, ountwerp van Jan Robert Calloigne
[thumb|Grafschrift vo Calloigne in de [Sint-Salvatorskathedroale van Brugge]]
*De Vismarkt van Brugge (1821) 
*Beeld van Jan van Eyck ip 't binnenpling van de Stedelike Academie in de Katelynestroate in Brugge gemakt in 1820. 't Beeld stound êest in den hof van d' Academie in de Poortersloge. In 1857 is 't deur keunienk Leopold I plechtig ing'huldigd gewist ip de Jan Van Eyckplatse. In 1878 is 't beeld doa vervangn deur da van Hendrik Pickery. Vo da 't verhuusd is noa de Katelynestroate, het 't nog 'n ende gestoan ip de Burg neffest de plekke woa da de Sint-Donoaskerke stound, woa da Jan van Eyck in 1441 begroavn is.
*Beeld in marmer van Maria en kiend, (1.30 m) van 1820 in 't Groeningemuseum in Brugge
*Standbeeld van Egmont in Zottegem (1872)
1775

1772 - 1773 - 1774 - **1775** - 1776 - 1777 - 1778
't Joar **1775** is 't 75e joar in de 18e eeuwe volgenst de christelikke joartellienge.
## Geboorn
;meie
* 31 - Jan Robert Calloigne
Sophie de Schaepdrijver

**Sophie de Schaepdrijver** (Kortryk, 11 september 1961) is e West-Vlamsche historica.

Ze studeerde geschiedenisse in Brussel an de VUB. In 1983 vertrok ze noar Amsterdam woa da ze assistent wos an den unief en verboundn an de *Amsterdamse School*. In 1990 promoveerde ze an den unief van Amsterdam en ze doceerde moderne Europeesche geschiedenisse an den unief van Leidn (Holland).

Achter vier joar in Leidn vertrok ze nor Amerika, woa da ze college gaf in New York. Sedert 2000 doceert ze moderne Europeesche geschiedenisse an de Pennsylvania State University. In 1995 wos ze Fellow an 't National Humanities Center in North Carolina en in 2005 an 't Netherlands Institute for Advanced Study (NIAS) in Wassenaar.

## Bibliografie
* De Groote Oorlog: het Koninkrijk België in de Eerste Wereldoorlog, (1997)
* Taferelen uit het burgerleven, (2002)
* Gent: een stadsmuseum in Vlaanderen (2002). 

## Pryzn
*1990: Maurits Naessensprys van de bank Paribas vor heur proefschrift *Elites for the Capital?*
*1999: Arkprys van het Vrije Woord
60 v.Chr.

63 v.Chr. - 62 v.Chr. - 61 v.Chr. - **60 v.Chr.** - 59 v.Chr. - 58 v.Chr. - 57 v.Chr. 
't Joar **60 v.Chr.** is e joar in d' 1e êeuwe v.Chr. volgenst de christelike joartellienge.
## Gebeurtenissn
* 't Êeste triumviroat: Gaius Julius Caesar, Gnaeus Pompeius Magnus en Marcus Licinius Crassus sluutn e politieke coaliesje.
1807

1804 - 1805 - 1806 - **1807** - 1808 - 1809 - 1810
't Joar **1807** is 't 7e joar in de 19e eeuwe volgenst de christelikke joartellienge.
## Gebeurtenissn
thumb|Lodewyk Napoleong bezoekt de slachtoffers van de buskruutrampe in Leidn
;januoari
*12 - E schip mè buskruut an bôord ountploft in Leidn binst de Fransche bezettienge. By de rampe zyn der 151 menschn dôod en mêer of 2000 gekwetst. Circa 220 huuzn zyn compleet verwoest. 
*De Brugsn beeldhouwer Jan Robert Calloigne wint de Prys van Rome.
## Geboorn
* Henri Horrie, West-Vlamsche kunstschilder
* Jacob Verreyt, Vlamsche kunstschilder
;februoari
* 27 - Henry Longfellow, Amerikoanschn dichter
;juni
* 6 juni - Adrien François Servais, Vlamsche cellist en compositeur
* 18 - Adolphe Dechamps, Vlamsche pollitieker en minister
## Gestorvn
;april
* 4 - Jérôme Lalande, Fransche wiskundign en astronoom
; meie
* 4 - Napoléon Charles Bonaparte, zeune van Louis Bonaparte en Hortense de Beauharnais 
;juli
* 11 - George Atwood, Iengelsche nateurkundign en uutviender
;december
* 3 - Clara Reeve, Iengelsche schryfster
Damse Mokke

thumb|Een in tweejn gesneen bolle Damse Mokke
**Damse Mokke** is e zochte witschimmelkoas met e romige frisse smoake, die gemakt wordt deur koasmoaker Lode Vanhoutte en zyn vrouwe Petra in de "Damse Kaasmakerij" in Sysêle (Damme). De koas wordt g'eetn by brôod, ip e koasplanke of by den aperitief.

De noame van de Damse koas verwyst noa de rounde vorm die doe peizn an e snelle mokke.  
* Uterlik: bolvormig, witschimmelkoas 
* Deursnee: 12&nbsp;cm 
* Bewoarienge: 1 moand ip 4&nbsp;°C.
* Ingrediëntn: melk, zeursel, stremsel, calcium, zout

## Externe koppelienge
* Damse Mokke
Ledringem

**Ledringem** (*Ledringhem* in 't Frans) is e gemêente in Frans-Vloandern ten zuudn van Duunkerke in 't Noorderdepartement.

Ledringem grenst an de gemêentes:
*Arnyke (Arnèke)
*Ekelsbeke (Esquelbecq)
*Wormhout
*Zermezele (Zermezeele)

De Penebeke, e klêen riviertje, passeert lanks de gemêente.
## Koppelienge
* Lyste van Fransche gemêentn en under Vlamsche noame
thumb|left|Hofstee in Ledringhem
1191

1188 - 1189 - 1190 - **1191** - 1192 - 1193 - 1194
[thumb|<div class="center">Verguld standbeeld van Filips van den Elzas an de meur van d'[Hillig-Bloedbasilieke in Brugge]]
't Joar **1191** is 't 91e joar in de 12e eeuwe volgenst de christelikke joartellienge.
## Gebeurtenissn
*September-oktober: Mathilde (Teresa) van Portugal, weeuwe van Filips van den Elzas, groaf van Vloandern, gift de poorters van Gent verschillige stedelike vôorrechtn
## Geboorn
## Gestorvn
;juni
*1 - Filips van den Elzas
Elisabeth van Vermandois

**Elisabeth van Vermandois** of **Isabelle** (1143 – 1182) was e dochter van Raoul I van Vermandois en van Isabelle van Aquitanië. 

In 1159 trouwde ze mè Filips van den Elzas, groaf van Vloandern. Z’haan gin jounges. 

Heur voader stierf in 1152 en je wierd ipgevolgd deur zyn zeune Raoul II van Vermandois, die lepra haad. Ot heur broere stierf in 1167 erfde Elisabeth ‘t groafschap Vermandois met Amiens en Valois, woadeure da Filips zyn machtsgebied nu tout an ‘t Frans krôongebied (‘t Île de France) kwam. Vloandern was nôoit zo grôot gewist en strekte van Zêeland in ’t nôordn tout an Soissons in ’t zuudn.

In 1175 kwam Filips van den Elzas te weetn da z’hem bedroog mè Walter de Fontaines, en je liet hem dôod sloan.

Achter heur dôod in 1182 eiste de Fransche keunienk Filips August heur bezittiengn ip.
Penebeke

De **Peënebeeke** of **Penebeke**, die ôok wel **Pene** of **Peene** wordt genoemd (Frans: *Peene Becque*), is e klêen riviertje van 24 kilomèiters lank in 't Noorderdepartement in Frankryk en e zyriviere van den Yzer.

Z'ountspriengt in Maerkappel by Kassel, en passeert lanks Okseloare, Baevekhoove, Zuudpeëne, Nôordpene, Ochtezele, Arnyke, Ledringem, Wormhout en komt an de westkant van Wilder uut in den Yzer.

De dorptjes Nôordpene en Zuudpene zyn noa 't riviertje vernoemd.

Den derde Slag by Kassel, die uutgevochtn gewist is tusschn Nôordpene en Zuudpene, den 11stn april 1677,  wordt ôok de *Slag an de Penebeke* genoemd.

## Referensjes
1143

1140 - 1141 - 1142 - **1143** - 1144 - 1145 - 1146
't Joar **1143** is 't 43e joar in de 12e eeuwe volgenst de christelikke joartellienge.
## Geboorn
*Elisabeth van Vermandois
## Gestorvn
1182

1179 - 1180 - 1181 - **1182** - 1183 - 1184 - 1185
't Joar **1182** is 't 82e joar in de 12e eeuwe volgenst de christelikke joartellienge.
## Geboorn
## Gestorvn
*Elisabeth van Vermandois
Teresa van Portugal

**Teresa van Portugal**, of **Mathilde** (1157 - Veurn, 20 meie 1218) was e Portugeesche *infanta* (prinsesse). Ze was e dochter van den êeste keunienk van Portugal Alfons I en van Mathilde van Savoye. 

In 1177 trouwde ze mè de groaf van Vloandern, Filips van den Elzas. Ze was zyn twidde vrouwe. Ze veranderdeg heur noame no Mathilde, omda ’t zo moeilik was vor heur Portugeesche noame hier goed uut te spreekn. 

Vo ’t nieuw land Portugal was e verênigienge mè Vloandern styf belangryk en der kwoamn veel Portugeezn mee, surtout commercantn. Filips kost heur geld goed gebruukn vo zyn oorloge teegn Vrankryk, die deurde tout in 1186.

Teresa kost mè de Fransche keunienk den trouw arrangeern van infante Fernando, e zeune van heur broere Sancho, mè Johanna van Constantinopel, gravinne van Vloandern.

Achter heur vint zyn dôod in 1191 was ze ‘n ende regente over ‘t groafschap Vloandern. 

In 1193 is z’hertrouwd met Odo III van Bourgondië, mo je zetteg heur an de kant omda ze gin jounges kost hen, en in 1199 ist ’n hertrouwd met Alix van Vergy.
Margaretha van den Elzas

**Margaretha van den Elzas** (ca. 1145 – † kastêel van Male by Brugge, 15 november 1194) was gravinne van Vloandern van 1191 tout 1194. 

Ze was e dochter van Diederik van den Elzas en van Sibylle van Anjou, en e zuster van Filips van den Elzas. 

In 1160 is ze getrouwd mè Raoul II van Vermandois, mo round 1163 krêegt 'n lepra en je stierf in 1167 zounder jounges. Zyn zuster Elisabeth erfde ‘t groafschap Vermandois met Amiens en Valois. Ze was getrouwd mè Filips van den Elzas, en zyn machtsgebied kwam nu tout an ‘t Frans krôongebied (‘t Île de France). 

In 1169 hertrouwde ze mè Boudewyn de Stoutn. Je was groaf van Henegouwn en markgroaf van Noamn, en achter den dôod van zyn schônbroere Filips van den Elzas in 1191, kwamt ie Boudewyn VIII van Vloandern. 

Under jounges:
* Isabella van Henegouwn, van 1180 tout 1190 keuniginne van Vrankryk deur heur trouw mè Filips August 
* Boudewyn IX van Vloandern, êestn keizer van Constantinopel (Latyns keizerryk)
* Yolande van Henegouwn, getrouwd mè Peter van Courtenay, keizer van Constantinopel
* Filips I, markgroaf van Noamn
* Hendrik van Vloandern, keizer van Constantinopel
* Sibylle van Henegouwn, getrouwd mè Guichard IV, hêre van Beaujeu (Rhône)
* Eustace van Henegouwn
* Godfried van Henegouwn

Achter da Margaretha gestorvn was in 1194, dêed heur vint ofstand van Vloandern vor under zeune Boudewyn.
Jules Auguste Lemire

thumb|Jules Auguste Lemire
**Jules Auguste Lemire**, (Oud-Berkyn, 23 april 1853  - Hoazebroeke, 7 moarte 1928) was e Fransche katholieke paster en politieker, die vele van zyn redevoeriengn hield in 't Frans-Vlams.

## Jounge joarn
Lemire weunde ip de boerderye van zyn ouders in Oud-Berkyn. Je gounk noa schole in 't college Saint-François d'Assise in Hoazebroeke en je krêeg doa lesse van de politiek g'engageerde paster Jacques Dehaene. J'hoalde zyn baccalauréat in 1872. In 1878 ist 'n paster gewyd en benoemd in 't college van Hoazebroeke, woa dat 'n Vlams lêerdege klappn. Je gaf doa lesse in latyn, grieks en filosofie.

## Politiek
In de 19e êeuwe was 't katholicisme in Frankryk nog styf traditionalistisch en vele droomdegen nog van een herstel van de monarchie. De christn-democratie krêeg 't styf moeilik deur de antiklerikoale politiek. Vanof 1883 groeidege by Lemire d'overtugienge dat de kerke heur most anpassn an de moderne moatschappye. J'anveirdege de Republiek en de gelaïciseerde moatschappye die vôortkwam uut de Revoluusje. Je was vor e betere verstandhoudienge tusschn kerke en stoat.

Je kwam ook ip vo d'oarme bevolkienge en vo de Vlamsche volkstoale in Frans-Vloandern. Je was e fervente verdediger van de klêne landeigndommn. Je zetteg' hem in vo de beperkienge van kienderarbeid, verminderienge van de werkeurn vo vrouwn, invoerienge van kiendergeld en je was teegn de dôodstraffe.

In 1893 wast 'n kandidoat vo de Fransche parlementsverkieziengn. Je kwam ip by de Christn-Socialistn en je gerakte verkoozn. Ook in de verkieziengsjoarn 1898, 1902, 1906 en 1910 wast 'n osan herkoozn. Je publiceerde zyn ideeën in de *"Réforme sociale"* en de *"Révue"* van Rysel en je gaf zyn eign tydschrift uut *"Cri des Flandres"*. 

't Aartsbisdom Koameryk dreigdege met e verbod vo Lemire vor hem nog langer kandidoat te stelln by de verkieziengn. E goe joar loater was de breuke tusschn de paster en zyn bisdom compleet.  Lemire ha contactn mè reformistische socialistn, radicoaln en gemoatigde republikeinen. In 1914 wast 'n algelyk were verkoozn vo de zesde kè en drie moandn loater ook toet burgemêester van Hoazebroeke. Van den bisschop mocht 'n de messe nie mè leezn in 't openboar, moa die schorsienge is in 1916 ipgeheevn deur paus Benedictus XV.

## Museum
Lemire stichtte 't museum vo folklore in Hoazebroeke

## Externe koppelienge
*Association Mémoire de l'abbé Lemire (Frans)
Noordberkin

**Noordberkin** of **Oud-Berkyn** (Frans: *Vieux-Berquin*, Nederlands: *Oud-Berkijn* ofte *Noord-Berkijn*) es e gemêente in Vrankryk in 't Noorderdepartement.

## Geografie
't Ligt in Frans-Vloandern in 't Houtland. Noordberkin grenst an de gemêentn Pradeels, Strazeele, Merris, Belle, Zoetestede, Zuud-Berkin, Meregem, Moerbeke, Haezebroek en Borre.

## Beziensweirdigheedn
* Sint-Bartolomeüskerke
* ingelsch kerkof:
** Aval Wood Military Cemetery, me mêer of vierounderd groavn
** Nieppe-Bois (Rue-du-Bois) British Cemetery, met e stik of 100 groavn
thumb|left|<center>Aval Wood Military Cemetery

## Bekende inweuners
*Jules Auguste Lemire, paster en polletieker

## Referensjes
Ronald Golias

**Ronald Golias** (São Carlos, 4 meie 1929 - São Paulo, 27 september 2005) was een acteur uut Brazilië.
## Films
* 1969 - Golias Contra o Homem das Bolinhas 
* 1968 - Agnaldo, Perigo à Vista 
* 1967 - Marido Barra-Limpa
* 1963 - O Homem Que Roubou a Copa do Mundo 
* 1962 - Os Cosmonautas 
* 1961 - O Dono da Bola 
* 1961 - Os Três Cangaceiros 
* 1960 - Tudo Legal 
* 1958 - Vou Te Contá 
* 1957 - Um Marido Barra-Limpa
Vlasvienke

**Vlasvienkn** (*Chloris chloris* of *Carduelis chloris*, *groenling* in 't Nederlands) zyn e sôorte van veugels uut de familie van de vienkn. 't Is êen van de mêest verspreide veugels van Vloanderen (up de zeevnste plekke voogns Natuurpunt http://www.natuurpunt.be/nl/biodiversiteit/vogels/telresultaten-sinds-_643.aspx)), mo de mêeste menschn kunn ze ollêne mo beisn de wienter zien, a't er nie vele gin teetn en is.  

## Beschryvienge
Vlasvienkn zyn e sôorte van vienkn die groene van kleur zyn (de noame in 't Nederlands toogt dadde: *groenling*, in 't Iengels is 't *greenfinch*). Van grotte zyn ze à peu près 't zeste lik musschn of geweune vienkn, e cantimeiter of 15. 't Is surtout nunder gilf-groenn buuk die upvolt, voun de reste zyn ze oek nog dêels groene (kop en rik), grysde (kop, koakn, vlerkn en steirt) en zwort (vlerkn en steirt) ekleurd. Nundern bek is roaze, juuste lik nunder pôotn, z'hen oek nog gilve plekkn an nunder vlerkn.
  
De puppn zyn oek groene, mo ze zyn matter van kleur. Voun de reste zyn der gin verschilln. 

## Leefomgevienge en verspreidienge
thumb|left|250px|Verspreidienge van de vlasvienke (groene = hêel 't joar).
Vlasvienkn zittn e bitje overol, surtout round stikkn en wêen met busseltjes en houtkantn round, an 'n bôord van busschn, mor oek in stadsparkn en in hovetjes. 

't Zyn veugels die verre in hêel Europa zittn (zest toet in 't nôordn van Nôorweegn), buutn Ysland, de Faroer, Centroal-Scandinoavië en Karelië. Doabuutn zittn ze oek nog in Nôord-Afrika (Marokko, Algereye en Tunesië) en Azië (Turkeye, Syrië, Libanon, Israël, Iran en Irak en Jordanië in de wienter). 't Is oek nog en aparte populoasje in Centroal-Azië (Afghanistan, Tadjikistan en Kirgizië). Doabuutn zyn ze oek nog hier en doar uutezet en broedn ze nu oek (Australië, Nieuw-Zêeland, de Canarische Eilandn en round de Rio Grande (Uruguay, Argentinië).

## Vôortplantienge
In april leggn de wuvetjes en ei of zesse in e nest van taksjes, ges en wortels, up en hogte van 1 toet 20 meiter. 't Wuvetje broedt der maximum 2 weekn up, oundertusschn krygt ze teetn van 't vintje. An de joungn uutekommn zyn, toune geevn d'ouders olletwee teetn, surtout beiers en zoad van wiet.   

## Externe koppelienge
* De vlasvienke up Soortenbank.nl.
* Koarte met de verspreidienge van vlasvienkn in België.
* E vlasvienke die an 't eetn is.
Corbin Bleu

miniatuur|Corbin Bleu in 2007
**Corbin Bleu Reivers** (Brooklyn, 21 februoari 1989) is een Amerikoanschn acteur, zanger, model en danser. J'is 't mêest gekend vo zyn rolle in de trilogie *High School Musical*.

J'is de zeune van een Italioans-Amerikoansche moeder en e Jamaicoans-Amerikoansche voader.

Deurda zyn voader David Reivers ook acteur is, liet 'n zyn familienoame weg en gebruukt 'n sedertdien zyn twidde noame in de plekke, vo nie assan te wordn vergeleekn mè zyn voader. J'hè nog drie joungere zusters en je weunt mè zyn familie in Los Angeles.
Markgroaf

**Markgroaf** of **markies** was ’n titel in ‘t Frankisch Ryk ounder de Karoliengers en loater ook ounder et Ottoons Huus of de Liudolfiengers van et Hillig Rooms Ryk. De markgroaf haad e militaire verantwoordelikheid over zyn markgroafschap of mark, e grensprovinsje van ‘t keunienkryk die diende vo de grenze te beveilign. 

In de 11e êeuwe kwamt de functie erfelik. Markgroavn stoundn hoger in rang of de groavn. Da kwam deur under belangryke militairn ipdracht en deurdat under groundgebied grodder was. 

## Markgroavn van Neustrië
In 861 creëerde Karel de Kletsn van West-Francië twi markn in Neustrië, vo ‘t gebied te verdedign teegn de Bretoenn en de Vikings. 

## Markgroavn  van et Hillig Rooms Ryk
In 925 kost Hendrik I de Veugeloare Lotharingen ounder Oost-Francië briengn, en van ton is ter sproake van ‘t Duuts Ryk. Mè Lotharingn derby grensde ’t Duuts Ryk nu an Vrankryk en heur vazalstoat Vloandern. De Schelde vormde de grenze. 

Round 980 liet keizer Otto II drie sterke burchtn langs de Schelde bouwn en je richtte de markgroafschappn Antwerpn, Ename en Valenciennes ip. Ze vormdn e militair buffergebied an de westelikke grenze van ‘t Duuts ryk. Ze mostn under doa verdedign teegn Vrankryk en de groavn van Vloandern, die ossan mo mêer macht krêegn. 

In oktober 1011 krêeg Boudewyn IV van Vloandern Valenciennes en de streke van Zêeland in lêen. Da was 't begun van Ryksvloandern (de gebiedn in lêen van ’t Ryk) tegenover Krôonvloandern (de gebiedn in lêen van Vrankryk). In 1033 stakt ie de Schelde over en je veroverde ’t markgroafschap Ename. Zyn zeune Boudewyn V van Vloandern die hem ipvolgde, was ook markgroaf van Valenciennes en Ename.

In 1045 benoemde keizer Hendrik III  Boudewyn VI van Vloandern tout markgroaf van Antwerpn.

In 1076 kwam Godfried van Bouillon, hertog van Neder-Lotharingen, ook markgroaf van Antwerpn, en in 1106 krêegn de groavn van Leuven (loater van Broabant) et markgroafschap Antwerpn.

**Markgroavn van Antwerpn**:
*969 - 1002 Godfried van Verdun (ook van Ename)
*1008 - 1044 Gozelo I de Grôotn
*1045 Boudewyn VI van Vloandern
*1046 - 1065 Frederik van Luxemburg 
*1065 - 1069 Godfried met den Board
*1070 - 1076 Godfried met de Bulte
*1076 - 1100 Godfried van Bouillon
*1101 - 1106 Hendrik I van Limburg
*1106 - 1139 Godfried I van Leuven
* 1140 - 1142 Godfried II van Leuven
* 1142 - 1190 Godfried III van Leuven
* 1190 - 1235 Hendrik I van Broabant
1157

1154 - 1155 - 1156 - **1157** - 1158 - 1159 - 1160
't Joar **1157** is 't 57e joar in de 12e eeuwe volgenst de christelikke joartellienge.
## Gebeurtenissn
*Diederik van den Elzas, groaf van Vloandern, vertrekt vo de derde ker ip kruustocht. Zyn zeune Filips van den Elzas vervangt hem os groaf. Je bluuft de macht mè zyn voader dêeln achter dat 'n weregekêerd is 
## Geboorn
*Teresa van Portugal
## Gestorvn
1218

1215 - 1216 - 1217 - **1218** - 1219 - 1220 - 1221
't Joar **1218** is 't 18e joar in de 13e eeuwe volgenst de christelikke joartellienge.
## Gebeurtenissn
*De verênigde vlote van Friezn, Hollanders en Duutsers, ounder leidienge van Willem I, groaf van Holland, begunt de belegerienge van Damietta in Egypte.
## Geboorn
;meie
*1 - Rudolf I, Rôoms-Duutsche keunienk
## Gestorvn
;meie
*20 - Teresa van Portugal
Manager van 't joar

De verkiezienge van **Manager van 't joar** in Vloandern is een organisoasje van 't blad Trends en Kanaal Z (Roularta). Ip 'tzelfste moment wordt ook de Woalschn teegnhanger van de prys, *Manager de l'année*, uutgereikt deur de Franstoalige ofdeêlienge van 't tydschrift, Trends-Tendances.
## Winnoars